
ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση πολεοδομικής μελέτης του οικισμού Λαγκαδικίων Ν. Θεσσα¬ 
λονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α) όπως τροποποιή¬ 
θηκε με το Ν. 1512/85 (ΦΕΚ 4/Α) και ειδικότερα τα άρθρα 6 (παρ. 
1, 4, 5 και 6) 7 (παρ. 1, 2 και 4), 42 (παρ. 5). 

2. Τις διατάξεις του από 30.8:85 Π. Δ/τος (άρθρο 2 παράγρ. 5) (ΦΕΚ 
414/Δ). 

3. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 9. 

4. Τις διατάξεις του Ν. 1577/85 (ΦΕΚ 210/Α) και ειδικότερα 
τα άρθρα 6 (παρ. 1), 7, 8, 9, 16. 

5. Τις διατάξεις του Ν. 1558/85 (ΦΕΚ 137/Α) και ειδικότερα το 
άρθρο 23 παράγρ. 1. 

6. Την υπ’ αριθ. 59432/2549/1985 απόφαση του Υπουργού Περιβάλ¬ 
λοντος, Χωροταξίας και Δημοσίων Έργων «έγκριση Γ.Π.Σ.» (ΦΕΚ 
1063/Δ/86). 

7. |ην υπ’ αριθ. 80992/3431/1986 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «χαρακτηρισμός ως πυ- 
κνοδομημένου τμήματος του οικισμού Λαγκαδικίων (Ν. Θεσσαλονίκης). 

8. Την υπ’ αριθ. 2544/26.6.86 απόφαση του Νομάρχη Θεσσαλονίκης. 

9. Τις υπ’ αριθ. 41/85 και 13/86 γνωμοδοτήσεις του κοινοτικού 
συμβουλίου Λαγκαδικίων, 

10. Την υπ’ αριθ. 373/86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομού Θεσσαλονίκης. 

11. Την υπ’ αριθ. 779/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού της κοινότητας 
Λαγκαδικίων τμήμα του οποίου έχει χαρακτηρισθεί ως πυκνοδομημένο 
με την υπ’ αριθ. 80992/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων, με τον καθορισμό οικοδομή¬ 
σιμων χώρων, οδών πεζοδρόμων, κοινοχρήστων χώρων, χώρων αθλο¬ 
παιδιών, χώρων πάρκου — κοινόχρηστου χώρου, χώρου γυμνασίου 
και λυκείου, δημοτικού — νηπιαγωγείου, χώρων παιδικής χαράς, 
χώρων στάθμευσης αυτοκινήτων όπως φαίνεται χρωματισμένο στα 
σχετικά επτά (7) πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 981/1987 πράξη του και που συνοπτικά τους 
αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του οικισμού Λαγκαδικίων του 
οποίου το πολεοδομικό σχέδιο εγκρίνεται με το άρθρο 1 του παρόντος. 


Άρθρο 3. 

1. Στους οικοδομήσιμους χώρους που χαρακτηρίζονται με στοι¬ 
χείο Ο.Τ. επιτρέπεται η ανέγερση κτιρίων για χρήσεις αμιγούς 
κατοικίας και καταστημάτων καθημερινής εξυπηρέτησης (γαλακτο¬ 
πωλεία, καφενεία, καταστήματα ψιλικών). 

2. Στους οικοδομήσιμους χώρους με στοιχεία ΟΤΚ επιτρέπεται η 
ανέγερση κτιρίων για χρήση γενικής κατοικίας, καταστημάτων λιανι¬ 
κού εμπορίου, όπως οι παραπάνω χρήσεις προσδιορίζονται «αντίστοιχα 
στα άρθρα 4 και 5 του Π. Δ/τος 81/80 (ΦΕΚ 27/Α). 

Άρθρο 4. 

Στο πρόσώπο των οικοπέδων οικοδομημένων ή μη επιβάλλεται 
προκήπιο πλάτους τεσσάρων (4) μέτρων. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: Είκοσι (20) μέτρα. 

Ελάχιστο εμβαδόν: Πεντακόσια (500) τετρ. μέτρα. 

2. Κατά παρέκκλιση της προηγούμενης παραγράφου θεωρούνται 
άρτια και οικοδομήσιμα τα οικόπεδα εφόσον α) έχουν κατά τη δημο¬ 
σίευση του παρόντος διατάγματος: 

— Ελάχιστο πρόσωπο: 14 μέτρα. 

— Ελάχιστο εμβαδόν: 250 τετρ. μέτρα. 

β) Προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 
8 του Ν. 1337/1983, με τις όποιες διαστάσεις και <χν έχουν. 

3. Επιπλέον των διατάξεων των προηγουμένων παραγράφων 1 και 
2 τα οικόπεδα θεωρούνται άρτια και οικοδομήσιμα εφόσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια πενήντα (50) 
τετρ. μέτρα και ελάχιστη διάσταση πέντε (5) μέτρα. ' 

4. Μέγιστο ποσοστό κάλυψης των οικοπέδων 70% τοις εκατό της 
επιφάνειας τους. 

5. Συντελεστής δόμησης 0,6. 

6. Κατ’ εξαίρεση των προηγούμενων παραγράφων 4 και 5 ορίζεται 
συντελεστής δόμησης 1,40 για οικόπεδα εμβαδού μικρότερου των 
150 τετρ. μέτρων, εφόσον η συνολική επιφάνεια ορόφων δεν υπερβαίνει 
τα 120 τ.μ. Η εξαίρεση αυτή έχει εφαρμογή μόνο σε οικόπεδα που 
έχουν προκύψει από κατάτμηση μέχρι της 10.3.82 αφού αφαιρεθεί 
το εμβαδόν της εισφοριχς σε γη σύμφωνα με το Ν. 1337/1983. 

7. Μέγιστο επιτρεπόμενο ύψος των κτιρίων 7,5 μ. που προσαυξά¬ 
νεται μέχρι 2 μέτρα για την κατασκευή στέγης με μέγιστη κλίση 
30% η οποία είναι υποχρεωτική. 

Οι όροι και περιορισμοί δόμησης των χώρων γυμνασίου — λυ¬ 
κείου και δημοτικού — νηπιαγωγείου που καθορίζονται με το άρθρο 
1 του παρόντος, ορίζονται ως εξής: 

1. Χώρος γυμνασίου — λυκείου. 

— Μέγιστο ποσοστό κάλυψης 40% της επιφάνειας του χώρου. 

— Συντελεστής δόμησης 0,6. 

Μέγιστο επιτρεπόμενο ύψος των χτιρίων 9 μέτρα, που προσαυξά¬ 
νεται κατά 2 μέτρα με το ύψος της στέγης, κατασκευή της οποίας 
είναι υποχρεωτική. 

Τα, ανεγερθησόμενα κτίρια πρέπει να απέχουν από τα όρια 
του χώρου τουλάχιστον 5 μέτρα. 

2. Χώρος δημοτικού — νηπιαγωγείου. 

~ Μέγιστο ποσοστό κάλυψης 50% της επιφάνειας του χώρου. 

- Συντελεστής δόμησης 0,8. 

- Μέγιστο επιτρεπόμενο ύψος των κτιρίων 9,5 μέτρα, που προσαυξάνε¬ 
ται κατά 2 μέτρα με το ύψος της στέγης, η κατασκευή της οποίας είναι υπο¬ 
χρεωτική. 

- Τα ανεγερθησόμενα κτίρια πρέπει να απέχουν από τα όρια 
του χώρου τουλάχιστον 5 μέτρα. 


Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 

